
DISPUTATIO  MEDICA 

INAUGURALIS 


DE 


TYPHO, 


Inter  morbos  diversos,  quibus  geniis  huma¬ 
num  patet,  nullus  attentionem  medici,  prce  eo, 
de  quo  consilium  est  mihi  in  paginis  sequenti¬ 
bus  agere,  sibi  vindicat ;  quippe  qui  fere  ubi¬ 
que  grassatur,  et  periculum  maximum  infert, 
nec  juvenes  viribus  fisi,  nec  longo  annorum 
lapsu  fracti  senes,  hac  dira  peste  immunes 
sunt» 

2  DE/TYPHG. 

DEFINITIO* 


Cullenus  celeberrimus  hunc  morbum  ita  de- 
finivit :  * 

/ 

“  Morbus  contagiosus ;  calor  parum  auctus ; 
pulsus  parvus,  debilis, ^plerumque  frequens ; 

urina  parum  mutata  ;  sensorii  functiones  plu- 

* 

rimum  turbatae  ;  vires  multum  imminutae.” 

In  hac  definitione,  et  sub  hoc  nolnine,  omnes 
febres  contagiosas,  Synocho  excepto,  Culleno 
visum  est  complecti.  Sed  hunc  quoque  tan¬ 
tum  pro  varietate  Typhi,  Gregorio  nostro  ha¬ 
bere  placuit. 


HISTORIA* 

Quamdiu  post  corpus  causis  excitantibus  ob¬ 
jectum  morbus  in  eo  latere  possit,  minime  con¬ 
stat.  Havgarthio  a  die  decimo  ad  diem  sep¬ 
tuagesimum  secundum  placuit.  Tabo  pesti¬ 
lente,  unde  febris  nascitur,  causis  quibuslibet 

admodum 

admodum  aucto,  corpori  admoto  signa  extemplo 
accedunt. 

Plerumque  post  quosdam  dies  elapsos,  aeger 
de  calore  et  frigore  vicissim  corpus  pervadenti- 
bus  conqueritur.  Haud  multo  postea  artus 
tremunt,  lacerti  torpent ;  omnia  membra  quasi 
nisu  quodam  vehemente  exhauriuntur  ;  appe¬ 
titus  deficit ;  fastidium  cibi  et  nausea  adoriun¬ 
tur,  et  sordes  bile  mista  vomitu  rejicitur  :  caput 
gravedine,  vertigine  et  dolore,  praesertim  circa 
occiput,  laborat ;  arteriae  celerius  solito  micant. 

Vesperem  versus,  haec  signa  ingravescunt. 
Nox  est  inquieta,  et  somnus,  si  quando  acces¬ 
serit,  plerumque  brevi  aufertur,  nec  reficit ;  ani¬ 
mus  quoque  hebescit.  Die  quinto  vel  sexto, 
interdum  aliquanto  citius  seriusve,  omnia  hax 
signa  graviora  fiunt ;  aegritudo  et  nausea  usque 
ad  vomitum  increscunt.  Dolor,  gravedo,  ver¬ 
tigo,  necnon  delirium,  caput  affligunt.  Lumbi 
majoresque  artus  et  dorsum  maxime  dolent. 

Morbo  invadente,  motus  arteriarum  nonnihil 
incitatur.  Ictus  earum  interdum  sunt  exiles 
et  duri,  aliquando  ex  tardis  et  aequalibus,  inae¬ 
quales  et  tremuli  fiunt :  morbo  vero  provec¬ 
tiore 

tiore  subinde  intermittunt,  et  mortem  instan¬ 
tem  denotant,  a  medico  explorante,  vix  aut  ne 
vix  quidem  percipiendi.  Arteriae  carotides  saepe 
valide  et  incitatius  saliunt ;  dum  illae  carpi  re¬ 
missae  admodum  et  tardae,  delirium  scilicet  ad* 
esse  indicantes,  moventur. 

Toto  corpore  adeo  laborante,  pulmonibus  sua 
mala  haud  desunt.  Respiratio  summo  labore 
perficitur;  suspiria  ab  imo  pectore  crebro  du¬ 
cuntur  ;  aegrum  anxietas  et  sensus  alicujus  prae¬ 
cordia  quasi  constringentis  invadunt.  Morte 
instante  spiritus  maxime  foetet,  et  dentium  ra¬ 
dices  crusta  nigricante  obducuntur. 

Lingua  initio  plerumque  est  mollis  et  humida, 
et  pituita  alba  tegitur  ;  morbo  vero  progredi- 
ente  fit  arida,  et  lineis  fuscis,  sulcis  interjectis, 
variatur  ;  per  totum  morbi  decursum  interdum 
est  mollis  et  humida,  margine  luteolo  vel  sub¬ 
viridi  perstante.  Febre  maligna  saeviente,  cu¬ 
ra  non  aegro  adhibita,  lingua  nigricat,  et  pluri¬ 
mis  incisuris  exasperatur.  Sitis  plerumque  non 
adest  magna,  interdum  vero  haud  sedanda. 
Modo  aeger  potum  omnigenum,  utpote  ori  maxi¬ 
me  ingratum,  aversatur  et  respuit.  Fauces 

saepe  aphthis  efflorescunt ;  quae  per  totum  mea¬ 
tum  alimenti  aliquando  serpunt,  dysenteriam 
cruentam  geniturae. 

Urina  multum  variat ;  saepissime  est  pallida 
et  parca ;  nonnullis  tamen  rufa  excernitur,  et 
plerumque  nil  ex  ea  decidit,  sed  nebeculas  ve~ 
luti  furfuraceas,  in  se  pendulas  exhibet.  Quod 
si  aeger  in  praecipiti  sit,  urina  etiam  fusca, 
nigra,  cruentaque  fit,  atque  graviter  olet.  Fi¬ 
nem  versus,  si  res  se  melius  habent,  crassa  est, 
sed  adhuc  nihil  demittit  concreti.  Si  aeger  hu- 
miditati  et  frigori  non  objectus  fuerit,  alvus 
plerumque  est  adstricta  :  Si  ex  frigore  et  hu- 
miditate  febris  orta  sit,  plerumque  soluta  est ; 
undecunque  tamen  provenerit,  ad  finem  usque 
eundem  spectare  solet. 

Febre  primum  adoriente,  summa  cutis  etiam 
haud  multo  post  alicui  contrectanti,  parum 
calere  videtur  ;  febre  vero  ardente,  interdum 
digito  superficiei  admoto  et  aliquamdiu  retento, 
ardor  revera  ingratus  fit,  qui  illo  etiam  reducto 
aliquantisper  perstat.  Morbo  diutino  pedes 
nisi  arte  foveantur,  frigescunt,  quamvis  aeger 
interdum  sudat.  Cutis,  initio,  saepissime  arescit  £ 

sed 

sed  sudor  maxime  foetet,  et  aegro  ipsi  magnopere 
est  injucundus. 

Quidam  per  totum  morbi  decursum  non  de¬ 
lirarunt.  Omnes,  vero,  stupent,  mente  plus  mi- 
nusve  capti ;  et  morte  adstante,  plerique  insani 
hallucinantur.  Non  desunt  tamen  aegri  quos 
delirium  aliquamdiu  plexuerit,  paulo  ante  mor¬ 
tem,  integra  mente  fruoturi. 

Raro  febrientes  dormiunt ;  et  quamvis  adstan- 
tibus  dormire  videantur,  tamen  ipsi  se  hujus  rei 
sibi  conscios  fuisse  negant.  JEgvo  mens  saepe 
adeo  usque  turbatur,  ut  noctu  imprimis  prorsus 
delirio  laboret  :  sed,  calefacturis  evitatis,  hoc 
nunquam  ferox  evadit,  quia  hac  febre  labo¬ 
rantes,  moesti  solicitique  prae  caeleris  obser¬ 
vantur. 

Morbo  ineunte,  auditus  non  nunquam  acu¬ 
tissimus  est ;  modo  vero  surditas  accedit :  mo¬ 
do  per  morbi  decursum  auditus  multo  fit  he¬ 
betior. 

His  signis  maculae  coeruleae  saepe  accedunt ; 
interdum  die  quarto  quinto  ve,  modo  non  ante 

p  \ 

decimum  quartum,  prodeunt.  His  abeuntibus, 
dejectiones  nigrae,  foetidae  saepe  cruentae,  nullo 

autem  tempore  definito,  superveniunt.  Die  un¬ 
decimo  circiter  vel  decimo  quarto,  sudore  pro¬ 
fuso  erumpente,  cutis  ex  toto  deflorescere  coepit, 
et  pustulae  multae  albidae  miliarice ,  signis  tamen 
nihil  levatis,  maculas  excipiunt.  Morte  in¬ 
stante,  conspicuae  sunt  hic  illic  lineae  livescen¬ 
tes,  quibus  nomen  est  vibices ,  quippe  cum  eas 
partium  in  quas  verberibus  animadversum  est 
multum  referunt  i 

Sub  finem  morbi  aspectus  vultus  est  cada¬ 
verosus.  Visus  nunc  acerrimus,  nunc  hebetior* 
oculis  lucis  quidem  vividissimae  non  sentienti¬ 
bus.  “  iEger  floccos  in  veste  legit,  atque  fim- 
“  brias  deducit  j  vel,  si  quae  in  pariete  ad~ 
u  juncto  minuta  eminent,  carpit,  vel  nebeculas 
“  quasi  obvias  natantes  videt  Vires  cum 
animi  tum  corporis  deficiunt ;  oculi  lumen  re¬ 
fugiunt,  et  lacrymis  sunt  suffusi  ;  urina  et  fae¬ 
ces  aegro  invito  elabuntur  ;  ungues  sunt  pallidi 
et  lividi  \  arteriae  tam  crebro*  tam  imbecilliter 
et  trepide  pulsant,  ut  ictus  earum,  medico  ex¬ 
ploranti,  vix  ac  ne  vix  quidem  numerari  pos¬ 
sunt  * 


*  Celsus. 

sunt ;  maniis  intremiscunt ;  tendines  digito  im¬ 
posito  subsiliunt ;  membra,  primum  extrema, 
dein  caeterum  corpus,  frigescunt ;  tandem,  me¬ 
dicamentis  frustra  adhibitis,  votis  adstantium  et 
plorantium  vanis,  aeger,  fato  cedens,  spiritum  ex¬ 
tremum  ducit. 

Qualiscunque  eventus  hujus  morbi  foret,  hic 
ante  diem  quintum  vel  septimum  rarissime  fi¬ 
nitur,  et  ad  diem  decimum  quartum  vel  etiam 
vigesimum  usque  profecto  saepius  protrahitur. 
Bubonibus  aliquando  finitur.  Revalescenti  ex  hoc 
itiorbo,  per  multos  postea  menses,  interdum  fa¬ 
tuitas  accedit. 


CAVSM  ABDITiE. 

Corporibus  hominum  et  aliorum  animan¬ 
tium  vis  quaedam  inest,  qua,  dum  vivitur  et  va¬ 
letur,  viribus  nocivis  magna  ex  parte  obviam 
eatur.  Haec  vis  ex  corpore  incolumi  et  parti¬ 
bus  inter  se  convenientibus  et  consentientibus 
oriri  videtur ;  et  vita  progrediente,  causis  pra? 
innumeris  variat.  Res  ita  se  habere,  ex  aliis 

hominibus  eadem  causa  varia  affectis,  et  eodem 
homine  aliis  temporibus,  constare  videtur.  Haec 
dissimilitudo  diversorum  hominum  inter  se  et 
ejusdem  secum,  major  est  vel  minor,  prout  cor¬ 
pus  naturali  sua  debilitate,  vel  quibusdam  cau¬ 
sis  debilitantibus  admotis,  suis  muneribus  fun¬ 
gendis  plus  minus  ve  impar  sit.  Quo  longius  a 
sanitate  distet,  eo  causis  nocivis  potius  afficitur. 
Omnia  igitur  corpus  debilitantia,  hoc  ad  Ty¬ 
phum  propensius  reddunt.  De  praecipuis  ho¬ 
rum  breviter  loquar. 

Cador . — Hoc  intra  certos  fines  ad  vitam  ani¬ 
malium  et  terra  nascentium  sustinendam  om¬ 
nino  opus  est.  Vere  redeunte,  omnia  quae  mu¬ 
nere  terrae  aluntur,  reviviscunt  et  vigent.  Hie¬ 
me  appropinquante,  frigore  constringuntur,  et 
haud  raro  moriuntur.  Calor  autem  nimius  in¬ 
saluber  est,  et  interdum  enecat.  Vis  fortasse 
qua  corpus  debilitare  queat,  ad  facultatem  quae 
ei  inest,  partes  solidas  resolvendi  et  cohaesionem 
inter  eas  minuendi,  referenda  est. 

Frigus  diu  corpori  admotum . — Si  calore  ad 
vitam  conservandam  opus  sit,  quomodo  frigus, 
abstractio  scilicet  caloris,  corpori  noceat,  facile 

b  concipere 

concipere  possumus.  Mortem,  revera,  ni  cor- 
pus,  artificio  Naturas  mirando,  calorem  gene¬ 
randi,  seu  potius  evolvendi,  vi  polleret,  cito  in¬ 
ferret.  Sed  quum  quo  citius  calor  auferatur,  eo 
vehementius  hunc  evolvere  corpus  renititur* 
vires  hujus  frigore  vehemente,  vel  diu  admoto, 
exhauriuntur. 

Inedia . — Fricatione  et  exhalatione  non  tantum 
partes  fluidae  sed  etiam  solidae  corporis,  conti¬ 
nuo  adeo  consumuntur,  ut  nisi  ex  hac  jactura 
partium  ab  alma  rerum  Parente  praecaveatur, 
homo  brevi  periret.  Ne  hoc  fiat,  appetitu  soli- 
citante,  cibum  et  potum  appetimus,  assumimus, 
concoquimus  ;  concoctus  uterque  per  totum 
corpus  diffunditur,  qua  opus  est  apponitur.  Sed 
cibo  deficiente,  vel  non  satis  nutriente,  tunc  ra¬ 
tione  acceptorum  atque  impensorum  inter  se 
parum  convenientium,  corpus  necessario  debile 
fit. 

Vigilia . — Ad  vitam  et  salutem  omnium  ani¬ 
mantium  imprimis  hominum,  aliud  praeter  ci¬ 
bum  et  potum  necessarium  est.  Ut  homines 
enim  se  bene  habeant,  non  solum  corpus  ex¬ 
haustum  idoneo  nutrimento  reficere,  sed  etiam 

temporibus 

temporibus  interpositis*  ab  omni  actione,  nisi 
qualis  ad  vitam  necessaria  sit,  ex  toto  cessare 
oportet.  Hoc  igitur  est  consilium  Naturas,  ut 
vitam  aliqua  ex  parte  in  dulcibus  somni  am¬ 
plexibus  transiremus.  Somno  non  capto,  vel 
saepe  interrupto,  quantum  periculi  ex  labore 
perpetuo  corpori  instet,  in  aprico  est. 

Ignavia. — Quamvis  exercitatio  vehemens  om¬ 
nigena  corpus  debilitet,  quies  tamen  perpetua, 
pariter  ac  exercitatio  nimia,  corpori  insigniter 
est  inimica.  Exercitium  enimvero  intra  certos 
fines  ad  mentis  et  corporis  sanitatem,  omnino  est 
necessarium  ;  hoc  autem  neglecto,  corpus  ener¬ 
vatur  et  debilitatur. 

Ebrietas. — Humano  corpori  lex  immutabi¬ 
lis,  unicuique  incitationi  laxitatem  pro  rata  par¬ 
te  magnam  supervenire,  imposita  est.  Incita¬ 
tione  nimia  vires  adeo  deficiunt,  ut  nisi  post 
aliquod  tempus  elapsum,  non  redintegrentur. 
Modo  simili,  omnium  rerum,  quae  admodum 
incitant,  corpus  debilitantium,  ratio  reddi  po¬ 
test.  Hujusmodi  sunt,  ingurgitatio  ;  venus  im¬ 
modica  ;  lucubratio  nimia ;  quidam  animi  mo¬ 
tus,  ira  praecipue  et  gaudium. 

Q lia  animum  contristant . — Haec  sunt  timor, 
metus,  tristitia,  moeror,  desperatio.  Corpus  ab 
his  debilitari  inter  omnes  constat.  Ista  scilicet 
motum  sanguinis  languidum,  faciem  pallidam, 
genuum  tremores,  et  interdum  urinas  et  sterco¬ 
ris  emissionem  invitam  efficiunt,  genere  nervoso 
debilitando. 

Exinanitiones  nimice . — Ad  corpus  incolume  et 
validum  servandum,  quasdam  plenitudo  vaso¬ 
rum  confert ;  sed,  partibus  fluidis  multum  mi¬ 
nutis,  et,  igitur,  vasis  per  quae  moventur  col¬ 
lapsis,  debilitas  summa  invadit.  Debilitas  hu¬ 
jusmodi,  vel  jacturam  sanguinis,  vel  exinanitio¬ 
nem  nimiam  intestinorum,  pro  causa  sua  potest 
agnoscere. 


CAUS.E  EXCITANTES, 

Halitus  ex  corpore  humano,  vel  ex  substan¬ 
tiis  putridis  sive  ex  animalium  excretis,  sive  ex 
cadaveribus,  magna  copia  collectus,  mutatio¬ 
nem  peculiarem  subire  videtur,  adeo  ut  corpori 

humano  potissimum  e;  obnoxio,  admotus,  mor¬ 
bum,  de  quo  agitur,  excitet.  Halitus  yel  exha¬ 
latio  sic  mutata  contagium  vocatur. 

Quasdam  de  Contagio  hic  proferre  in  animo 
est.  Hoc  ex  corpore  humano,  vel  sano  vel  mor¬ 
bido,  saepe  oritur.  Siquando  enim  homines  fre- 
quentissimi  loco  quolibet  tecto  congregantur, 
exhalatio  ex  corporibus  eorum  cumulata,  acri¬ 
moniam  gravem  saepe  adipiscitur.  Ex  mundi¬ 
tie  neglecta,  vel  ex  loco  libero,  aeris  perflatu  pri¬ 
vato,  hoc  imprimis  accidit.  Contagium,  igitur, 
ex  carceribus  et  valetudinariis,  sed  praecipue  ex 
valetudinariis  castrensibus  et  classiariis,  atque 
ex  navibus  carcerariis,  ob  has  causas,  originem 
saepe  ducit.  In  his  nempe  necessitati  rerum 
publicarum  potius  quam  civium  commodo,  pro¬ 
visum  est.  Ex  iis  hoc  morbo  laborantibus  sae¬ 
pissime,  sed  interdum  ex  illis  aliis  morbis  im¬ 
plicitis,  contagium  vulgatur. 

Putredo  quoque  praecipue  cadaverum  et  ster¬ 
coris  valde  nocet.  In  Memphi,  urbe  iEgypti 
celeberrima,  canalis  est  cadaveribus  et  oppida* 
norum  colluvie  inquinatus,  et  quem  Nilus  tur¬ 
gidus. 

gidus,  ripis  effusus,  quotannis  influit.  Flu« 
mine  semet  in  alveum  relictum  paulatim  reci¬ 
piente,  et  sole  fervido  simul  aestuante,  humor 
colluviem,  tetram,  putridam  reddit.  Gravissi¬ 
ma  inde  vaporatione  pestis  genita,  stragem 
edens,  longe  lateque  arbitrio  aurae  circum¬ 
volat. 

In  quibusdam  locis,  quoque  aura  maligna 
e  boum  penetralibus  putrescentibus,  qui  in 
magno  numero  trucidantur,  generata  esse  dici¬ 
tur. 

Contagium  semel  generatum  contactu,  vento, 
vestibus,  et  mercium  colligatorum  sarcinis,  pro¬ 
pagari  potest.  Aliquando  etiam  supellectili, 
domuum  parietibus,  et  navium  tignis,  quae  pe¬ 
netraverit,  diu  inhaeret ;  et,  occasione  oblata, 
identidem  familiam  et  navales  comites  Typho 
afficit. 

Contactus . — De  modo  quo  contagium  sic  vult 
gatur  non  plurima  opus  est  dicere,  quippe  qui 
omnibus  est  notissimus. 

Ventus . — Distantia,  qua  aere  unico  interme¬ 
dio  quieto  contagium  aliquem  incessat,  pro¬ 
fecto  brevis  est :  dilutius  minus  nocet  \  aura 

tero  vel  vento,  viribus  nondum  adeo  minutis, 
quin  hominibus  obviis  exitio  sit,  vulgari  potest. 
Res  sic  existere,  id  quod  foro  juridico  Londini 
(Anglice,  Old  Bailey)  olim  accidit,  satis  demon¬ 
strat.  Aer,  quoque*  humidulus  et  impurus,  ad 
contagium  vulgandum  multum  operae  confert. 

Vestes  et  merces  in  fasciculos  colligat#,— sunt 
alia  vehicula  quibus  contagium  adhuc  certius 
grassari  potest.  In  eis  enim  latens,  in  alias 
aliasque  urbes  et  regiones  invehatur,  et  inter» 
dum  navibus  mercatoriis  trans  mare  trajectum 
terris  longinquis  incubat,  et  incolas  inopinantes 
acervatim  enecat.  Hoc  saltem  affirmant  omnes 
auctores  qui  de  contagio  disseruerunt. 

Dum  in  his  substantiis,  quibus  nomen  est  Fo¬ 
mites  apud  medicos,  contagium  latet,  insignem 
acrimoniam,  quod  mirum  est,  adipiscitur,  et  iis 
quos  inficit,  mortem  citius  afferre  fertur.  Ba¬ 
juli  seu  lectucarii,  quorum  erat  aegros  ad  Vale¬ 
tudinarium  Haslarense  portare,  vel  ii  qui  vesti¬ 
menta  immunda  purganda,  inde  deveherent, 
multo  saepius  graviore  febre,  quam  aniculae,  quae 
aegris  famulabantur,  affecti  erant ;  nisi  hae,  si 
quando,  incuria  vituperanda,  vestes  immundas, 

neglectis  imperiis,  in  cubiculis  prope  se  haberent* 
Contagium  corpus  tribus  modis  subire  potest : 

Primo ,  Puhjionibus . — Quamvis  plurimi  aucto¬ 
res  contagium  in  corpus  per  pulmones  posse  in¬ 
vehi,  sibi  persuadent,  res  tamen  necne  ita  se 
habeat,  anceps  haereo  ;  quamvis  enim  conta¬ 
gium  pulmones  cum  aere  adeat,  tamen  hinc 
statim  redditur  ;  quin  et  ne  aliquid  injuriae  pul¬ 
mones  inde  acciperent,  humore  in  animae  cana¬ 
les  exhalato,  alma  natura  providisse  videtur. 

Secundo ,  Ventriculo . — Signa,  quae  post  aliquem 
contagio  acerrimo  objectum  cito  prodeunt,  is- 
tiusmodi  sunt,  ut  exinde  in  sanguinem  circum¬ 
fluum  contagium  frequenter  introferri,  sit  ve¬ 
risimile.  Sunt  enim  vel  signa  ventriculi  ipsius 
dolentis,  vel  qualia  ex  hoc  se  male  habente, 
enascuntur ;  nausea,  nempe,  vomitus ;  vertigo  ; 
et  capitis  dolor.  Haec  opinio  adhuc  eo  magis 
firmatur,  quod  acria  ingesta,  ne  quivis  contagio 
corripiatur,  magnopere  impediunt.  Quare  hoc 
faciant,  nulla  alia  ratio  potest  reddi,  quam  quod 
salivam  fere  continenter  movendo,  quo  minus 
contagium  in  ventriculum  accipiatur  obstant. 

Tertio .  Vasis  catis  absorbentibus «* — Eadem  fere 
hic  ac  modo  dicta,  recensenda  sunt.  Propter 
enim  mirum  consensum  summam  cutem  inter 
et  ventriculum,  res  illi  admotas,  eadem  fere 
signa  in  hoc  efficere,  quas  huic  ipsi  admotas  ef- 
ficissent,  notum  est. 

Contagium  corpus  debilitare  inter  omnes  fere 
medicos  adeo  convenit,  ut  plura,  ad  hanc  opi¬ 
nionem  firmandam,  vix  dicere  opus  sit.  Ar¬ 
gumenta  quibus  nititur  Cullenus  perspicue 
protulit.  Opus  est  hic  adjicere  illas  causas  re¬ 
motas  febris,  halitus  vitiosos  ex  corpore  humano 
et  paludibus,  vi  debilitante  vel  sedatrice  pol¬ 
lere.  Ifec  ex  materia  putrescente  oriuntur* 
Res  putredini  faventes  ortum  his  praebent :  iis¬ 
dem  vis  augetur  ;  et  fermenta  putrescentia  quo 
ad  humores  vivi  corporis  saepe  evadunt.  Ut 
materia  putrida,  igitur,  quoad  corpora  anima* 
lium  viribus  valde  sedantibus  praedita  est,  sic 
auris  ex  animantibus  et  paludibus,  eandem  vim 
i  nesse,  vix  dubitandum  :  haec  opinio  eo  est  ve¬ 
risimilior,  quod  vires  tanto  magis  labefieri  so¬ 
lent,  quanto  graviores  et  pejores  hae  noxae  sae¬ 
vierint. 

RATIO  SIGNORUM. 

Pulsus  arteriarum  celer ,  imbecillus  et  tremu¬ 
lus . — Sanguis,  cum  cor  et  arteriae  eum  extrema 
versus  vi  idonea  propellere  nequeant,  in  corde 
et  vasis  huic  vicinis  sanguinem  vehentibus,  con¬ 
geritur.  Sanguine  ex  hac  causa  cumulato,  cor 
et  arteriae  ampliores  in  motus  profecto  et  cre¬ 
briores  cientur.  Sed  quia  cor,  vi  contagii  no¬ 
civa  debilitatum,  sanguinem  in  arterias  majores, 
imprimis  aortam,  impellere  non  potest,  arteriae 
carpi  imbecilliter  et  inaequaliter  micant. 

Animce  corpore  erecto  defectus . — Hoc  quo¬ 
que  signum  ex  renixu  cordis  et  arteriarum  mi¬ 
nuto,  impetuque  sanguinis  ob  hanc  rem  lan¬ 
guidiore  omnino  pendet. 

Artus  frigidi . — Eidem  debilitati  cordis  et 
arteriarum,  frigus  extremorum  tribuendum  est. 
Sanguis  enim  calorem  per  corpus  diffundit ;  et 
igitur,  illo  ubivis  deficiente,  ibi  quoque  hic 
deficit. 

Cutis  lentor.— Cutis  ideo  lentescit  quod  vasa 
extrema  corporis  fluida  propria,  ob  laxitatem 
continere  nequeant. 

Respiratio  crebra ,  imbecilla  et  gravis .■ — Hoc 
accidere  videtur,  quia  musculi  respirationi  in¬ 
servientes,  adeo  sunt  debiles,  ut  pectori  modo, 
quo  oportet,  dilatando  impares  sint :  eamque 
ob  rem,  pro  rata  parte,  semet  frequentius  con¬ 
trahere  et  relaxare  cogantur.  Cum  vero  nihilo¬ 
minus  sanguis  e  latere  cordis  dextro,  per  pul¬ 
mones,  non  satis  expedite  diffundatur,  aeger  pec¬ 
tore  ampliato,  iter  ei  expeditius,  quo  per  pul¬ 
mones»  fluat,  praebere  suspiratu  conatur. 

Cur  ceger  in  vestibus  floccos  legat  fimbriasque 
deducat,— Gregorius  noster  edoctus  in  Con¬ 
spectu  suo  (cclvi.)  verbis  sequentibus  explicat : 
“  Si  pars  tantum  retinae  torpet,  maculae  nigrae 
“  in  rebus  quas  spectamus,  conspiciuntur,  et 
u  muscae  ante  oculos  volitantes,  signum  in 
46  febribus  frequens  sed  pessimum  et  vix  non 
44  lethale.” 

Visus  privati  et  duplices , — ab  eodem  auctore 
verbis  sequentibus  ratio  redditur  :  ( Conspect « 
CCLXii.)  “  Causam  tanti  vitii  musculis  oculo- 

44  rum  saspissime  inesse  verisimile  est,  qui  ma- 
44  le  formati,  vel  paralysi,  rigiditate,  contrac- 
44  tione  corrupti,  oculos  ordinate  et  aequaliter 
44  regere  nequeant.” 

Oculi  quasi  intus  recedere  videntur , — -quia 
morbo  progrediente  pinguedo,  quae  quasi  pul¬ 
vinus  est,  cui  incumbunt,  aliqua  ex  parte  re- 
sorpta  est.  Cur  immoti  fiant,  vel  languide  mo¬ 
veantur,  causa  est  debilitas  musculorum,  quo¬ 
rum  eos  est  valetudine  integra,  movere. 

Facies  collapsa — apparet,  quia  maxilla  infe¬ 
rior,  ob  musculos  ejus  maxime  debilitatos,  gra¬ 
vitate  propria  decidit. 

Supinus  jacet  aeger  ^ — quia,  corpore  ita  posito, 
musculi  morbo  jam  valde  debilitati,  et  motus 
impatientes,  minus  exercentur.  Devorandi  dif¬ 
ficultas  vel  impotentia,  musculis  gulae  debilita¬ 
tis  vel  interdum  resolutis  tribuenda  est. 

Faeces  inscio  aegro  dejectae , — debilitato  vel  re¬ 
soluto  musculo  anum  claudente  nascuntur. 

Putredo  vel  in  eam  proclivitas,  cujus  signa  se 
interdum  exhibent,  motu  ob  debilitatem  mi¬ 
nuto,  qui  favet  putredini,  effici  videtur. 

Sitis  inexplebilis ,  et  acidorum  cupiditas , — oris 
et  faucium  ariditati,  instinctuique  mirando, 

quo,  dum  opus  est,  res  salutares,  cupide  appe¬ 
timus,  tribuenda  sunt. 


PROGNOSIS. 

i 

Faustus  hujus  morbi  exitus  futurus  sit,  an 
infaustus,  prout  adsint  signa,  necne,  quae  debi¬ 
litatem  periculosam,  vel  proclivitatem  humorum 
ad  putredinem  indicent,  deducendum  est. 

iEgrum  debilitate  hujuscemodi  implicitum 
esse,  cum  arteriae  celeriter  et  quasi  subsultim 
micant,  liceat  concludere :  cum  situ  erecto  de¬ 
fectio  est  animae  ;  cum  membra  extrema  fri¬ 
gescunt  et  cutis  lentescit ;  cum  spiritus  imbe¬ 
cilliter,  crebro,  cum  labore  et  suspirio  frequente 
trahitur  et  emittitur  :  cum  visu  turbato,  aeger 
res  natura  simplices,  confusas  et  duplices  vi¬ 
det  ;  cum  in  vestibus  floccos  legit  vel  fimbrias 
diducit,  vel  quosdam  imagines  veluti  oculis 
obvias  corripere  subinde  conatur ;  cum  oculi 
intus  quasi  recedant,  vel  immoti  haerent,  vel 
languide  moventur  ;  cum  aeger  supinus  recum¬ 
bit,  genuaque  ejus  contracta  sunt  3  cum  tremit 

manibus,  neque  ore  linguam  movere  potest; 
cum  urina  et  faeces  illo  invito  elabuntur,  et 
oculi  lacrymis  suffusi  sunt ;  cum  musculis  pha¬ 
ryngis  resolutis,  aliquid  vel  cibi  vel  potus  de¬ 
vorare  nequit  ;  cum  suae  mentis  non  est,  sed 
aliena  loquitur ;  cum  denique  stupore  obru¬ 
itur. 

Fluida  corrupta  esse  vel  in  putredinem  pro¬ 
clivia,  sequentia  demonstrant :  ventriculus  om¬ 
nem  cibum,  praecipue  carnes,  aversans  ;  nausea ; 
vomitus  ;  sitis  non  sedanda,  acidorumque  appe¬ 
titus  ;  sanguinis  hic  illic,  sine  renixu  aucto  cordis 
et  arteriarum,  profluxus  ;  petechiae,  maculae,  vi¬ 
bices,  et  serum  subflavum  infra  cuticulam  effu¬ 
sum,  extremum  corpus  inficientia  ;  necnon  spi¬ 
ritus  foetidus,  dejectiones  foedae,  partesque  exul¬ 
ceratae  lividae,  urina  valde  rubra  et  turbida,  et 
denique  totum  corpus  cadaveris  instar  olens. 

HATIO  MEDENDI. 

In  duobus  stadiis  hujus  morbi,  duo  consilia 
medendi  idonea  videntur  :  nempe,  febrem  tol¬ 
lere,  signisque  molestioribus  occurrere. 

Ad  primum  consilium  perficiendum,  statim 
conandum  est :  nam  hoc  tantum  possumus  per¬ 
solvere,  morbo  ineunte,  exacerbationibus  levi¬ 
bus  febrem  haud  rite  constitutam  ostendenti¬ 
bus,  quod,  spatium  ab  initio  morbi,  ad  diem 
tertium  vel  fortasse  ad  septimum  usque,  com¬ 
plectitur.  Sed,  hoc  tempore  praeterito,  ut  sys¬ 
tematis  actioni  nimis  vehementi  obstetur,  vel  si 
haec  justo  debilior  sit,  ut  vires  languidae  susci¬ 
tentur,  summis  viribus  conandum  est.  Ad  pri¬ 
mum  consilium  obtinendum,  affusio  aquae  fri¬ 
gidae,  vomitus  alvique  moventia,  praecipue  ad¬ 
moventur.  Affusio  frigida  ad  febrem  invaden¬ 
tem  arcendam,  plurimum  operae  confert :  sta¬ 
tim  post  impetum  adhibita,  et  si  calor  corpo¬ 
ris  non  minor  sit  quam  gradus  nonagesimus  oc¬ 
tavus  instrumenti  Fahrenheitiani,  nullo  sensu 

algoris  vel  sudationis,  signis  catarrhi  absentibus, 
nulla  ex  tribus  magnis  cavis  corporis  inflamma¬ 
tione  correpta  ;  quo  promptius  nunc  adhibita, 
eo  magis  febrem  tollere  polleat.  Si  febris  cur¬ 
sui  obstare  nequeat,  hanc  saltem  multo  lenio¬ 
rem  reddit.  Celeritatem  pulsus  arteriarum 
morbidam  minuit ;  cutem  laxat ;  perspiratio- 
nem  levem  et  aequalem  excitat ;  sitim  suble¬ 
vat  ;  nauseam  sedat ;  sotnnum  inducit ;  et 
aegrum  gratissime  plerumque  afficit,  contagium 
minus  periculosum,  et  petechiae  raro  superve¬ 
niunt.  Si  affusionem  frigidam  praescribere,  quia 
morbus  aliquot  dies  jam  perstiterit,  medicus  ti¬ 
meat,  totum  corpus  aqua  frigida  vel  tepida, 
prout  calor  sit,  cum  aceto  mista,  lavari  de¬ 
bet. 

Ad  febrem  tollendam,  vomitus  quoque,  ut 
supra  diximus,  arte  ciendus  est.  Ut  effectus 
suos  rite  exhibeant,  prompte  adhibenda  sunt ; 
nam  uno  vel  altero  die  elapso,  febris  cur^ 
sui  raro  obstare  possunt,  sed  mature  sumpta, 
multum  prodesse  non  dubium  est ;  sordes  qui¬ 
bus  ventriculus  gravatur,  tollunt,  et  morbum  ac¬ 
cedentem  fugant.  Inter  medicamenta  vomito¬ 

ria,  ipecacuanha  et  tartras  antimonii  et  potasse, 
praecipua  sunt.  Debilitate  praesente,  ipecacu¬ 
anha  utpote  mitis,  posteriori  semper  est  ante¬ 
ponenda  :  sed  debilitate  absente,  praeparata  an¬ 
timonii  ad  febres  fugandas  quam  ullum  aliud 
medicamentum  magis  valere  inter  medicos 
constat. 

Tartras  antimonii,  aqua  solutum,  exiguisque 
dosibus  sumptum,  omnique  quadrante  horae  re¬ 
petitis,  usque  ad  vomitum  inductum,  bene  re¬ 
spondet. 

Purgantia  ad  febrem  tollendam  haud  raro 
exhibentur  ;  sed  his,  hoc  consilio  minime  fidere 
oportet.  Ad  signa  quaedam  nihilominus  le¬ 
vanda  multum  prosunt ;  et  per  totum  morbi 
decursum  obstipationi  praecavere,  summa  at¬ 
tentione  medicum  oportet. 

Secundum  consilium  medendi  est,  ut  antea 
dictum,  signis  molestioribus  obstare. 

Secundo  stadio  Typhi,  ut  vires  aegri  susten¬ 
temus,  somnum  aegro  conciliemus,  et  delirium 
ex  cerebri  congestione  pendens  tollamus,  vi¬ 
num  nostrum  est  exhibere ;  hoc  quoque  sitim 
sedat,  tremores  et  subsultus  tendinum  levat, 

remedium  nullum  igitur  hoc  consilio  exhibitum 
praestantius  est. 

Opium ,  signis  inflammationis  absentibus,  con¬ 
vulsiones  aliquando  tollit,  tremorem,  vigiliam 
et  singultum  levat,  morbum  nonnunquam  mi¬ 
tiorem  reddit. 

Cinchona  officinalis  ad  vires  reficiendas,  sani¬ 
tatem  restituendam  et  recidivam  cavendam,  uti¬ 
lis  est.  Post  typhum  formatum,  id  est,  pulsu 
inter  exacerbationes  debili,  aliquid  cinchona? 
cum  vino  utiliter  sumatur. 

Ad  capitis,  thoracis,  et  ventriculi  affectus  le¬ 
vandos,  vesicatoria  inter  medicamenta  validis¬ 
sima  nobis  nota,  jure  recensentur.  Capitis  au¬ 
tem  abrasio,  et  lavatio  frigida,  omnia  commoda 
ex  iis  expectanda  plerumque  praebent. 

Diluentia  exhalationem  per  cutem  excitandi, 
sitim  et  diathesin  phlogisticam  levandi,  et  for¬ 
tasse  spasmum  solvendi,  viribus  pollent. 

Ad  munditiem  et  perflatum  summa  attentio 
est  adhibenda.  ASger  ab  aere  impuro  quam¬ 
primum  amovendus  est :  sub  ubi  hoc  nequit 
fieri,  in  carceribus,  navibus,  nosocomiis  et  locis 
hujuscemodi,  ad  suffitum  statim  confugiendum 

est.  Vapores  nitrici  a  plerisque  medicis  prae 
aliis  anteponuntur.  Acido  nitrico  pro  suffimine 
continuo  admoto,  nullum  exemplum  febris  con¬ 
tagiosae,  Doctore  Carmichael  Smyth  tes- 
tante,  vel  nutrici  vel  adstanti,  impertitae,  cog¬ 
nitum  est. 

Modus  illud  exhibendi  constat  immittendo 
unciam  dimidiam  acidi  sulphurici  in  crucibu- 
lum,  vas  vitreum  vel  fictile  ;  hoc  calefacto,  ei- 
demque  nitratis  potassae  paululum  addendo. 

Omnibus  remediis  nunc  recensitis  prudenter 
adhibitis,  cum  morbus  fauste  desierit,  et  aeger 
convalescere  incipiat ;  ne  iterum  in  febre  inci¬ 
dat,  victu  levi  et  facile  concoctu,  exercitioque 
leni,  quale  non  multum  fatiget,  sedulo  caven¬ 
dum  est.  Omnis  intemperantia,  donec  vires 
aeger  penitus  receperit,  et  ad  valetudinem  pris¬ 
tinam  redierit,  pejus  cane  vel  angue  evitanda  est. 

